Filipinas

El Filipinas, oficialmente El Republica de Filipinas (Tagalog: Republika ng Pilipinas), amo un isla nacion na sur-este del Asia con Manila como su capital y que ta forma como un arquipelago de 7,107 islas como se llama El Arquipelago de Filipinas. Este nación tiene 1,210 kilometro o (750 miles) distancia desde'l tierra del Asia y na mismo costa oeste del Mar Pacifico. Tiene 700 del de este maga islas ocupao de gente.

Na este del Filipinas amo el Mar del Filipinas, na oeste el Mar del sur de China, y na sur, el Mar de Celebes. Puede encontra na sur del Filipinas el maga isla de Molucas y Celebes na Indonesia, na sur-este maga parte de Malaya del Borneo y directalmente, norte del Filipinas amo el Isla de Taiwan. El maga isla de Filipinas entre na 116° 40' y 126° y 34' E. longitud, y 4° 40' y 21° 10' N. latitud.

El Filipinas es un mayoría nación de Romano Catolico na Asia y es un nación na maga otro que tiene mas Mundo Oeste. Su moderna cultura es un unico mezclao de este y oeste como este nación bien influenciao del maga nación España y Estados Unidos como el Islas Filipinas ya queda un colonia Español bajo de 350 años y un colonia Americano también bajo de mas o menos 50 años. Masquen pa este nación bajo de un agricultural clase de economía, el Filipinas, también, es un importante destinación por maga negocio de 'outsourcing' y es un 'exporter' de maga electronico. Mucho trabajador Filipino el quien ta trabaja na otro maga nación y el de su maga dinero que ta envía na Filipinas ta forma significante porción del capital del maga producto nacional del país.

Etimologia 

El nombre del nacion ya original con Ruy López de Villalobos, el quien ya dale nombre con el maga islas del Samar y Leyte como Las Islas Filipinas después del nombre de Rey Felipe II del España cuando que el maga tiempo su expedicion no hay tiene buen éxito del año 1543. Y también este archipelago muy conocido como na otro pa maga nombre: España na Este de los Indios, Nuevo Castellano y Islas de San Lázaro. Pero el nombre Filipinas amo ya queda como nombre del entero archipelago.

Fuentes 

Maga Nacion na Asia
Las Filipinas